पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के दौरान अच्छी पहल करते हुए विधायक रामचंद्र दांगी ने सिविल हॉस्पिटल के सामने मरीजों के परिजनों के लिए निःशुल्क भोजन सेवा प्रारंभ की है। इस दौरान विधायक और उनके साथ मौजूद लोग सोशल डिस्टेंस को भूल गए और बिना 2 गज की दूरी रखे लोगों को खाना बांट रहे थे।
विधायक रामचंद्र दांगी ने बताया कि अस्पताल में मरीजों के साथ आ रहे परिजनों को सुबह से शाम तक खाना भी नसीब नहीं हो पा रहा है, क्योंकि लॉकडाउन के कारण खाने-पीने संबंधी दुकानें बंद हैं व लोग दर-दर इधर-उधर केला ककड़ी खा कर काम चला रहे हैं। यदि मरीजों के परिजन भूखे प्यासे रहेंगे तो वह भी अस्वस्थ हो जाएंगे व अपने मरीजों का उपचार कैसे करवाएंगे।
इसी विचार को ध्यान में रखते हुए बुधवार से सिविल हॉस्पिटल ब्यावरा के सामने निःशुल्क भोजन सेवा का का शुभारंभ किया गया। सोशल डिस्टेंस भूलने की बात पर विधायक ने कहा कि हां गलती हुई है आगे से ध्यान रखेंगे लेकिन इस दौर में लोगों का पेट भरना भी मेरा धर्म है। हालांकि हम सभी लोगों ने मास्क लगा रखे थे।
इस दौरान पूर्व विधायक पुरुषोत्तम दांगी, ब्लॉक अध्यक्ष महेंद्र यादव, शहर कांग्रेस अध्यक्ष अशोक क्रांति, पूर्व जनपद अध्यक्ष विजय बहादुर सिंह, संपत मोदानी, हेमंत जजावर, मुस्तफा भाई बोरा, देहात थाना प्रभारी आदित्य सोनी, जावेद भाई, सूरज दांगी, राहुल दांगी, महेश दांगी, अर्पित शर्मा आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn